ઓસ્ટ્રેલિયન ક્રિકેટ ફિલ હ્યુજના મેદાન પર થયેલી ઈજાને કારણે થયેલા મૃત્યુએ ક્રિકેટ જગતમાં ખળભળાટ મચાવી દીધો હતો. ત્યાર બાદથી જ ક્રિકેટ ઓસ્ટ્રેલિયાએ ખેલાડીઓને ઈજાથી બચાવવા માટે એક સમીક્ષા કરાવી હતી. સમીક્ષામાં કહેવામાં આવ્યું હતું કે બેટ્સમેન અને નજીકના ફિલ્ડરો માટે હેલમેટનો ઉપયોગ ફરજિયાત કરી દેવો જોઈએ. સાથે એવું સૂચન પણ કર્યું હતું કે મગજની ઈજાના શિકાર ખેલાડીઓના સ્થાને સબસ્ટિટ્યૂટ ખેલાડીને પણ બેટિંગ-બોલિંગ કરવા દેવા જોઈએ. ઓસ્ટ્રેલિયાના ૨૬ ટેસ્ટ રમી ચૂકેલા હ્યુજનું નિધન નવેમ્બર-૨૦૧૪માં સિડની ક્રિકેટ ગ્રાઉન્ડ પર માથામાં બોલ લાગવાથી થયેલી ઈજાને કારણે થયું હતું. ત્યાર બાદ ક્રિકેટ ઓસ્ટ્રેલિયાએ આ મામલાની સ્વતંત્ર તપાસ કરાવી હતી.